જેટનો શેર આ વર્ષે 60થી વધુ ટકા તૂટ્યો છે અને એ પણ ત્યારે કે જ્યારે એવિએશન માર્કેટમાં પોતાનો હિસ્સો યથાવત રાખવા જેટ ઍરવેઝ અબજો રૂપિયા ખર્ચી રહી છે. 

ઇન્ટરગ્લોબ એવિએશન લિમિટેડ એટલે કે ઇન્ડિગોનો શેર પણ સતત પિટાઈ રહ્યો છે. 

જાન્યુઆરીમાં તેના એક શેરનો ભાવ 1500 રૂપિયા હતો, જેમાં અત્યાર સુધીમાં લગભગ 450 રૂપિયાનો ઘટાડો થયો છે. 

સ્પાઇસજેટનો શેર પણ છ મહિનામાં 30 ટકા ઘટાડો જોઈ ચૂક્યો છે. 

હાલમાં મીડિયામાં પ્રકાશિત અહેવાલો સાચા હોય તો પરિસ્થિતિ ઘણી ગંભીર હોય તેવું લાગે છે. 

અહેવાલોમાં જણાવવામાં આવ્યું છે કે જેટ ઍરવેઝ નાણાકીય તંગીનો સામનો કરી રહી છે અને કંપની તેના કર્મચારીઓના પગારમાં કાપ મૂકવાનું વિચારી રહી છે.

જોકે, જેટ ઍરવેઝના ચીફ ઍક્ઝિક્યુટિવ ઓફિસર વિનય દુબેએ તે સમાચારોને નિરાધાર અને અફવા ગણાવ્યા છે. 

શું કહે છે કંપની?

બીબીસીને પાઠવેલા એક નિવેદનમાં જેટ ઍરવેઝે સ્વીકાર્યું હતું કે કંપની નફો વધારવાના અને ખર્ચ ઘટાડવાના પ્રયાસ કરી રહી છે. 

કંપની સેલ્સ તથા ડિસ્ટ્રિબ્યુશન, કર્મચારીઓના પગાર અને મેઇન્ટેનન્સ તથા ફ્લીટ સિમ્પીફિકેશનમાં થતા ખર્ચને ઘટાડવાના પ્રયાસ કરી રહી છે. 

તમે આ વાંચ્યું કે નહીં?

કંપનીના જણાવ્યા મુજબ, આ મામલે કંપનીને તેના કર્મચારીઓ તરફથી સંપૂર્ણ સહકારની અપેક્ષા છે. 

કંપની તેમની સાથે વાત કરી રહી છે અને દેશની વર્તમાન સ્થિતિની ચર્ચા પણ કરી રહી છે. 

સવાલ એ છે કે દેશમાં ઉડ્ડયન ઉદ્યોગનો સુવર્ણકાળ ચાલી રહ્યો છે ત્યારે પણ ઍરલાઈન્સ ખોટના રોદણાં રડી રહી છે? 

પેસેન્જર ટ્રાફિકમાં વિક્રમસર્જક વૃદ્ધિ

સત્તાવાર આંકડા અનુસાર, 2018ના પ્રથમ છ મહિનામાં દેશી વિમાન પ્રવાસીઓની કુલ સંખ્યા 6.80 કરોડ રહી હતી.

જે વિક્રમસર્જક છે અને ગત વર્ષના સમાન સમયગાળાની સરખામણીએ 22 ટકા વધારે છે. 

ઇન્ટરનેશનલ ઍર ટ્રાન્સપૉર્ટ ઍસોસિયેશનના આંકડા પણ જણાવે છે કે ભારતનો ડૉમેસ્ટિક પેસેન્જર ટ્રાફિક બહુ ઝડપથી વધી રહ્યો છે. 

આ વર્ષે મે મહિનામાં દેશી પેસેન્જરોની સંખ્યા ગત વર્ષની સરખામણીએ 17 ટકા વધારે હતી.

જ્યારે ચીનમાં એ વૃદ્ધિ 12 ટકા અને અમેરિકામાં લગભગ સાડા પાંચ ટકા હતી. 

એટલું જ નહીં, ભારતના એવિયએશન સૅક્ટરની વૃદ્ધિનો આંક છેલ્લા 45 મહિનાથી ડબલ ડિજિટમાં છે. 

ઍરલાઇન્સ પણ આ ગ્રોથ સ્ટોરીમાં જોરશોરથી ભાગ લઈ રહી છે અને જેટ ઍરવેઝની જ વાત કરીએ તો આવનારા દાયકામાં નવાં 225 બોઇંગ-737 વિમાનો ખરીદવાની તેની યોજના છે. 

ઇન્ડિગો 40 નવાં પ્લેન ખરીદવાની છે,... \n\nમને ઉપરના લેખ માટે સારું શીર્ષક આપો.
પ્રવાસીઓથી ઠસોઠસ વિમાન છતાં ઍરલાઇન્સ ખોટમાં કેમ?